התקנת קאלי על אמאזון | אינטרנט ישראל
דף הבית › מדריכים › קאלי לינוקס › התקנת קאלי על אמאזון
התקנת קאלי על אמאזון
יוני 10, 2018 בקטגוריה: קאלי לינוקס
חלק מההרצאה שלי מכנס Press4Word השלישי שהתקיים ב-6.6.2018.
כששואלים אותי למה כדאי להשתמש בוורדפרס, אני אומר שמדובר בדרך כלל במערכת המאובטחת ביותר האפשרית שאפשר לבחור בה מלבד מערכות SASSיות. זה השלב שבו הרבה אנשים מרימים גבה. רגע, מה? איך? הרי לוורדפרס יצא שם ממש ממש רע של מערכת פרוצה, שהקוד הפתוח שלה מאפשר לכל דרדק אינדונזי לפרוץ כאוות נפשו לאתרים ולשתול בהם תמונות של לוחמים פלסטיניים עזי מבע על רקע מוזיקה אוריינטלית. אבל האמת היא שאם מקפידים על כללים מסוימים וחשובים בכל הקשור לוורדפרס, מדובר במערכת מאובטחת מאוד. הרבה פעמים כשאני ניגש לעשות צרות ורואה אתר וורדפרס מתוחזק היטב – אני עושה אחורה פנה קדימה צעד. כיוון שקשה מאוד לעשות צרות באתר וורדפרס בנוי היטב. וכשאני אומר ‘עשיית צרות’ אני מתכוון לכל סוגי הנזקים: מנזקים שטחיים כמו השחתה ועד נזקים מהותיים יותר כמו חדירה למסד הנתונים ושתילת סקריפטים אצל המנהל או משתמשי האתר.
או קיי. אז וורדפרס בטוחה. אבל מה אפשר לעשות כדי להפוך את זה לרווחי עבור בונה האתרים הממוצע שאינו חאפר? החאפריזם היא מכה קשה שמכה במקצוע של בניית האתרים/תכנות בוורדפרס. (אגב, איך אתם יודעים שאתם לא חאפרים? אתם קוראים מאמר מקצועי? נמצאים בהרצאה מקצועית? ברכותיי, אתם לא חאפרים). אם תבינו באבטחה ובכלי אבטחה כמו קאלי לינוקס למשל – תוכלו למכור ללקוח שירות סריקה ובדיקה כל תקופה מסוימת. אם תבינו מספיק במוצרי אבטחה – תוכלו להתקין אותם אצל הלקוח ולהכניס את זה בחוזה ובכך לייצר פער משמעותי של איכות. כי עם חאפר לא תוכלו להתחרות לעולם במחיר, אבל באיכות תוכלו.
הכלים האוטומטיים הטובים ביותר נמצאים מן הסתם על לינוקס. אבל זה לא אומר שצריך להתחרפן ולהתחיל לצעוק הצילו. לא צריך לפרמט את המחשב ולהתעסק עם התקנות. כיום ניתן להתקין לינוקס גם על חלונות באמצעות דוקר. או, וזה הכי מגניב, להתקין לינוקס קאלי על אמאזון ובדולרים בודדים בכל חודש להחזיק מכונת לינוקס משוכללת שדרכה אפשר לעשות הפעלות. כמה דולרים בודדים? אני מדבר על עד 4 דולר בחודש והדגש הוא *עד*. באמאזון הדגש הוא על ‘לא השתמשת לא שילמת’ ואם אתם זוכרים לכבות את המכונה בסוף החודש, תשלמו ממש מעט ואם לא – תשלמו עד התקרה.
קאלי היא סוג הלינוקס המומלץ שמגיע עם עשרות כלים מובנים לבדיקה וניצול פרצות. אני מתכוון לממש עשרות.יש תיעוד מלא שלהן באתר של קאלי ואפשר להתקין עוד כלים – כל מה שתרצו בעצם ורץ על לינוקס.
אז איך מתקינים:
ssh -i kali2.pem ec2-user@ec2-1XX-XXX-XX-XX.eu-central-1.compute.amazonaws.com
במאמר הבא אנו נדבר ונראה איך משתמשים בסריקה כדי למצוא פרצות וחולשות.
(12 הצבעות, ממוצע: 4.50 מתוך 5)
פורסם בקטגוריה: קאלי לינוקס
‹ בנק לאומי מציג: כשלון של אבטחת מידע
מאגר הלקוחות של בוקס היה גלוי לחלוטין ›
5 comments on “התקנת קאלי על אמאזון”
יוני 10, 2018 בשעה 11:18 am
שנה ראשונה חינם בשימוש סביר
בשנה השנייה תשלמו כפול 3.
קיצור . הזול זה היקר
יוני 10, 2018 בשעה 11:59 am
על מכונת nano משלמים 5 דולר לחודש. אם אתה לא יכול להרשות לעצמך 5 דולר לחודש על שירות שמשדרג מאוד את המוצר שלך – אתה לא במקצוע הנכון. או לחלופין, תתקין את קאלי על דוקר (יש קישור שמסביר איך). או על USB אפילו.
יוני 10, 2018 בשעה 4:55 pm
או על virtual box אם אתה ממש עצלן וקמצן
יוני 10, 2018 בשעה 4:56 pm
התקנת git לווינדוס מתקינה גם ssh נגיש מה cmd
Reihl הגיב:
יוני 11, 2018 בשעה 10:58 am
Windows 10 1803 מכילה SSH מובנה ב-CMD